ຊາວເກົາຫຼີເໜືອ ໂຮມຊຸມນຸມ ທີ່​ນະຄອນຫຼວງ​ພຽງ​ຢາງ
ມີ​ປະຊາຊົນ​ ແລະທະຫານຫຼາຍ​ກວ່າ 100 ພັນ​ຄົນ​ ​ເຂົ້າຮ່ວມການໂຮມຊຸມນຸມ​ ໃນ​ຄັ້ງນີ້ ທີ່​ນໍາພາ​ໂດຍ ​ພວກຜູ້​ນໍາ​ອະ​ວຸ​ໂສ​ ຂອງ​ພັກ​ ແລະກອງທັບ.
ໄດ້ມີການໂຮມຊຸມນຸມຂະໜາດໃຫຍ່ຢູ່ທີ່ນະຄອນຫຼວງພຽງຢາງຂອງເກົາຫຼີເໜືອໃນວັນຈັນ ວານນີ້ ເພື່ອປະທ້ວງຕໍ່ອັນທີ່ຄອມມຸຍນີສເກົາຫຼືເໜືອເອີ້ນວ່າ ການສືບຕໍ່ທ້າທາຍຫາທາງ ເກາະຜິດຈາກທາງເກົາຫຼີໃຕ້ ສະຖານີວິທະຍຸສູນກາງອອກອາກາດຂອງທາງການເກົາຫຼີເໜືອ ກ່າວວ່າ ມີປະຊາຊົນ ແລະທະຫານຈໍານວນຫຼາຍກວ່າ 100 ພັນຄົນໄດ້ເຂົ້າຮ່ວມການໂຮມຊຸມນຸມໃນຄັ້ງນີ້ ທີ່ນໍາພາໂດຍພວກຜູ້ນໍາອະວຸໂສຂອງພັກແລະກອງທັບນັ້ນ ສື່ມວນຊົນຂອງທາງການເກົາຫຼີເໜືອລາຍງານວ່າ ໄດ້ມີການອ່ານຖະແຫຼງການສະບັບນຶ່ງ ຂອງກອງບັນຊາການທະຫານສູງສຸດ ຢູ່ທີ່ບ່ອນໂຮມຊຸມນຸມ ຖະແຫຼງການດັ່ງກ່າວໄດ້ ປະນາມຜູ້ນໍາເກົາຫຼີໃຕ້ ແລະປະທານາທິບໍດີ Lee Myung-bak ວ່າ ເປັນກຸ່ມຄົນຂາຍ ຊາດທີ່ບໍ່ມີໃຜຄື ໃນໄລະຍະສອງສາມປີຜ່ານມານີ້ ລັດຖະບານກອງທັບແລະສື່ມວນຊົນຂອງເກົາຫຼີເໜືອ ໄດ້ອອກຖະແຫຼງການແລະບົດຂຽນຫຼາຍໆສະບັບປະນາມພວກຜູ້ນໍາເກົາຫຼີໃຕ້ ຄວາມສໍາພັນລະຫວ່າງ ສອງເກົາຫຼີໄດ້ເລີ່ມມີຄວາມເຄັ່ງຕຶງຫຼັງຈາກປະທານາທິບໍດີ Lee ເຂົ້າກໍາຕໍາແໜ່ງຢູ່ເກົາຫຼີໃຕ້ໃນປີ 2008 ແລະບໍ່ຍອມຈັດສົ່ງການຊ່ວຍເຫຼືອໄປ ໃຫ້ເກົາຫຼີເໜືອ ຊຶ່ງເປັນປະເທດທີ່ທຸກຍາກນັ້ນຕື່ມ ນອກຈາກວ່າ ເກົາຫຼີເໜືອຈະສາ ມາດສະແດງໃຫ້ເຫັນເຖິງຄວາມກ້າວໜ້າທີ່ສຳຄັນໄປສູ່ການປົດອາວຸດນິວເຄລຍ ນັ້ນ